wannaphong/clean_thaiwikipedia huggingface dataset:
# ทอมบิลี
ทอมบิลี (, ; ไม่ทราบวันและสถานที่เกิด ตายในวันที่ 1 สิงหาคม ค.ศ. 2016) เป็นแมวจรจัดจากอิสตันบูล โดยเป็นที่รู้จักในต่างประเทศจากภาพถ่ายแสดงตัวแมวทำท่านั่งเอนหลังที่ริมถนน นครอิสตันบูลยกย่องทอมบิลีหลังจากที่มันตายด้วยการสร้างรูปปั้นให้

 ประวัติ 
ทอมบิลี (ชื่อเล่นทั่วไปในภาษาตุรกีสำหรับสัตว์เลี้ยงที่มีลักษณะอ้วนกลม) เป็นแมวจรจัดที่อาศัยอยู่ที่ซีเวร์เบย์ในเขตคาดือเกอย์ (Kadıköy) ของอิสตันบูล สื่อรายงานระบุว่าทอมบิลีเป็นเพศผู้ แต่ว่าสิ่งนั่นเป็นข้อโต้แย้ง ทอมบิลีเริ่มเป็นที่นิยมในบรรดาผู้อาศัยในย่านนี้จากความเป็นมิตรและวิธีการเอนพิงขั้นบันได ผลจากภาพถ่ายในท่านั้น ทำให้แมวตัวนี้เป็นที่รู้จักทั่วโลกผ่านเครือข่ายสังคมและกลายเป็นปรากฏการณ์ทางอินเทอร์เน็ต ใน ค.ศ. 2016 ทอมบิลีกลับป่วยอย่างหนักและท้ายที่สุดจึงตายในช่วงต้นสิงหาคมจำได้ไหม?”แมวนั่งชิลล์” สื่อตุรกีเผยเสียชีวิตแล้ว-ชาวบ้านอาลัย บอก “เธอจะยังคงมีชีวิตอยู่ในหัวใจเรา”

 สิ่งสืบทอด 
thumb|รูปปั้นทองสัมฤทธิ์ของทอมบิลีในย่านซีเวร์เบย์ เขตคาดือเกอย์ อิสตันบูล
หลังจากเสียชีวิต มีการลงนามคำร้องเพื่อเป็นเกียรติแก่ความทรงจำของทอมบิลีถึง 17,000 ลายเซ็น และอัยคูร์ต นูโฮลู  นายกเทศมนตรีคาดือเกอย์ ตกลงที่จะจัดอนุสรณ์ของมันอย่างเป็นทางการ เซวัล ชาฮิน  ประติมากรท้องถิ่น ได้สร้างประติมากรรมจำลองในท่าทางที่ทำให้มันมีชื่อเสียง และเปิดตัวรูปปั้นในวันสัตว์ป่าโลกเมื่อวันที่ 4 ตุลาคม ค.ศ. 2016 ผู้คนหลายร้อยคนเดินทางมาแสดงความเคารพ และบาชาร์ เนจีโพลู  รองนายกเทศมนตรีคาดือเกอย์ กล่าวไว้ในงานนี้ที่ออกอากาศทางสถานีโทรทัศน์ตุรกี

 ขโมยและนำกลับคืน 
เดือนต่อมา รูปปั้นนั้นหายไป มีการแชร์ภาพบนสื่สังคมว่ารูปปั้นหายไปจากตรงนั้น คงเหลือเพียงแผ่นทองเหลืองของรูปปั้นเท่านั้น ทางเทศมนตรีคาดือเกอย์ประกาศในวันที่ 8 พฤศจิกายน ค.ศ. 2016 ว่ารูปปั้นถูกขโมยไป สร้างเสียงวิจารณ์และความกังวลทั้งในตุรกีและที่อื่น ๆ อย่างไรก็ตาม ในวันที่ 10 พฤศจิกายน ค.ศ. 2016 รูปปั้นถูกส่งคืนที่เดิมอย่างปลอดภัย
# คูเสง
คูเสง  โจรป่าแห่งเมือง ฉางชา ในช่วงปลาย ราชวงศ์ฮั่นตะวันออก แห่ง ยุคสามก๊ก 

คูเสงได้ร่วมกับโจรป่าคนอื่น ๆ ก่อการกบฏขึ้นที่ฉางชาแต่ก็ถูกปราบโดย ซุนเกี๋ยน เจ้าเมือง เตียงสา หรือ ฉางชา ในปัจจุบันตามคำสั่งของ สิบขันที ซึ่งมีอำนาจในราชสำนักขณะนั้น
# แบบว่าโลกนี้มีน้ำเต้าหู้และครูระเบียบ
แบบว่าโลกนี้มีน้ำเต้าหู้และครูระเบียบ เป็นภาพยนตร์ไทยโดยค่ายสหมงคลฟิล์ม อินเตอร์เนชั่นแนล กำกับการแสดงโดย พงศ์แก้ว สงวนไทย และ ชัชวาลย์ คล้องช้าง เขียนบทภาพยนตร์โดย สุทธิชัย บุณยะกาญจน โดยมีทั้งหมด 2 ภาคด้วยกัน ภาคแรกออกฉายทางโรงภาพยนตร์เมื่อวันที่ 6 สิงหาคม พ.ศ. 2537 นำแสดงโดย ดวงตา ตุงคะมณี, ศรราม เทพพิทักษ์  และสุวนันท์ คงยิ่ง ส่วนภาค 2 ออกฉายเมื่อวันที่ 12 ธันวาคม พ.ศ. 2538 นำแสดงโดย ดวงตา ตุงคะมณี, ธีรศักดิ์ พันธุจริยา, ราโมน่า ซาโนลารี่ และกัญญารัตน์ จิรรัชกิจ

 ประวัติ 
 เรื่องย่อ (ภาค1)
สาลี่ (สุวนันท์ คงยิ่ง) เด็กสาวชั้นมัธยมปลายเพิ่งย้ายโรงเรียนเข้ามาใหม่ และกลุ่มเพื่อนผู้คลั่งน้ำเต้าหู้ เข้าร่วมทีมวอลเลย์บอลหญิงประจำโรงเรียน โดยมี กานต์ (ศรราม เทพพิทักษ์) ประธานนักเรียนเป็นโค้ชของทีม แต่ครูใหญ่ต้องการยุบชมรมนี้เพราะทีมไม่เคยชนะและนำชื่อเสียงมาให้กับทางโรงเรียนเลย แต่ก็ได้ครูระเบียบ (ดวงตา ตุงคะมณี) จอมโหดออกหน้าแทนและเป็นเหตุการณ์ให้ครูระเบียบต้องลาออก กานต์ สาลี่ และเพื่อน ๆ จึงต้องคว้าชัยชนะในการแข่งขันนี้ให้ได้ถึงจะสามารถช่วยครูระเบียบให้กลับมาสอนได้ดังเดิม

 เรื่องย่อ (ภาค2)
คุณครูระเบียบ (ดวงตา ตุงคะมณี) กลับมาเฮี้ยวใส่เหล่านักเรียนตัวแสบอีกครั้งด้วยยุทธวิธีปราบพยศสุดไฮเทค แต่มาคราวนี้คุณครูระเบียบเกิดอยากมีความรักบ้างจึงเกือบตกเป็นเหยื่อของแก๊งวายร้ายที่หวังใช้ความเป็นสาวใหญ่ของครูให้เป็นประโยชน์ แต่ได้กลุ่มลูกศิษย์รักจอมซ่า โก้ (ธีรศักดิ์ พันธุจริยา), โม (ราโมน่า ซาโนลารี่), แคท (กัญญารัตน์ จิรรัชกิจ) ใช้ลีลาความสดใสผสานกับความเก๋าตกเกล็ดของครูใหญ่ทำให้รอดพ้นวิกฤตมาได้แบบว่าโลกนี้มีน้ำเต้าหู้กับครูระเบียบ 2

 รายชื่อนักแสดง 
 ภาค 1 
 ดวงตา ตุงคะมณี รับบทเป็น คุณครูระเบียบ
 ศรราม เทพพิทักษ์ รับบทเป็น กานต์
 สุวนันท์ คงยิ่ง รับบทเป็น สาลี่
 ธิติยา นพพงษากิจ รับบทเป็น ฝน
 อัสมา กฮาร รับบทเป็น จุ๊บแจง
 อรัญญา ประทุมมา รับบทเป็น ปอม
 จันทิมา สุชาติ รับบทเป็น ตา
 เต่า เชิญยิ้ม รับบทเป็น ภารโรง
 นารีรัตน์ กิ่งแก้ว รับบทเป็น ฮันนี่
 ขจรศักดิ์ เที่ยงล้ำ รับบทเป็น โป้ง

 ภาค 2 
 ดวงตา ตุงคะมณี รับบทเป็น คุณครูระเบียบ
 ธีรศักดิ์ พันธุจริยา รับบทเป็น โก้
 ราโมน่า ซาโนลารี่ รับบทเป็น โม
 กัญญารัตน์ จิรรัชกิจ รับบทเป็น แคท
# ชิษณุชา ตันติเมธ
ชิษณุชา ตันติเมธ  ชื่อเล่น มิว (เป็นที่รู้จักในชื่อ: มิว MBO หรือ มียู) เป็นนักร้อง นักแสดงชายชาวไทย เป็นที่รู้จักจากการชนะการประกวดโครงการ "MBO THE AUDITION หน้าใหม่ พร้อมเกิด" ของค่าย MBO ในเครือจีเอ็มเอ็ม แกรมมี่ และได้มีซิงเกิ้ลแรกเป็นของตัวเองในชื่อเพลง "ไม่เคยคิดแค่เพื่อน (I'm not your friend)" ในปี พ.ศ. 2560

 ประวัติ 
ชิษณุชา ตันติเมธ เกิดเมื่อวันที่ 7 มกราคม พ.ศ. 2543 สำเร็จการศึกษาระดับชั้นมัธยมศึกษาจาก โรงเรียนนานาชาติสาทรใหม่ (New Sathorn International School) ปัจจุบันกำลังศึกษาที่ คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ

ในปี พ.ศ. 2559 ได้มีผลงานการแสดงเป็นครั้งแรก จากการแสดงละครซีรีส์ทางค่าย Gmm Bravo เรื่อง "Love Rhythms ตอน อยากจะร้องดังดัง" ซึ่งแสดงร่วมกับผู้เข้าประกวดโครงการ MBO THE AUDITION หลังจากนั้นก็มีผลงานละครซีรีส์ต่าง ๆ อย่างต่อเนื่องได้แก่ เป็ดIdol“มิว” สมหวัง! บทพระเอกครั้งแรก กดดันประกบ “พลอยชมพู” ในซีรีส์ “#เป็ดIDOL” และ รักชั้นนัย เป็นต้น ซึ่งเป็นละครซีรีส์ทางค่าย MBO Teen Entertainment

 ผลงาน 
 อีพี 
+ รายชื่ออีพี แสดงรายชื่อเพลง อีพี รายละเอียด รายชื่อเพลง Wednesday Child ออกจำหน่าย: 19 พฤศจิกายน พ.ศ. 2564
 สังกัด: ไวท์มิวสิก  
 ถาม
 ผ่านมานานแล้ว
 Girls
 สับสน (No One)
 สร่าง (Sober) feat. ขัน ไทยเทเนี่ยม
 รู้เอง

 ผลงานเพลง (ซิงเกิลเดี่ยว) 
 ปี เพลง หมายเหตุ 2560 "ไม่เคยคิดแค่เพื่อน (I'm not your friend)" สังกัด MBO "เวทมนตร์ (Magic)" 2561 "Goodnight" ft. stickyricekillah & ณัฐชา เดอซูซ่า สังกัด อิสระ (ในนาม meyou) "พอจะรู้" "อีกแล้ว" ft. Jigsaw "อาจจะ" ft. Ziggarice "ก่อนลา" 2562 "ภาวนา" สังกัด ไวท์มิวสิก 2563 "NO MAKEUP" ft. ZIGGAVOY "พูดจริง" "รู้ตัวอีกที" "วอน (เพลงประกอบภาพยนตร์ วอนเธอ)" "december" สังกัด อิสระ (ในนาม meyou) 2564 "พัทยา (Pattaya)" "ถาม" สังกัด ไวท์มิวสิก "ผ่านมานานแล้ว" "สับสน (No One)" "สร่าง (Sober) feat. ขัน ไทยเทเนี่ยม" "รู้เอง" "Girls"

 ผลงานเพลง (เพลงที่มีส่วนร่วม) 
 ปี เพลง หมายเหตุ2559 "12345 I love you" รวมศิลปิน (ชาย) MBO "วัดใจ"(ประกอบรายการ MBO The Idol Game หน้าใหม่ พร้อมเกิด)  รวมศิลปิน MBO "พ่อเล่าให้ฟัง"(เพลงเทิดพระเกียรติพระบาทสมเด็จพระปรมินทรมหาภูมิพลอดุลยเดช)2560 "ไม่เคยคิดแค่เพื่อน (Special Version)"  ร้องร่วมกับ พลอยชมพู 2562  "ไม่อยากเหงาแล้ว (Call Me)"  ร้องร่วมกับ วรันธร เปานิล

 เพลงประกอบละคร 
 ปี เพลง หมายเหตุ2559 "อยากร้องดังดัง"(เพลงประกอบซีรีส์ "Love Rhythms ตอน อยากจะร้องดังดัง") รวมศิลปิน MBO

 ละครซีรีส์ 

|-
| rowspan = "2" | 2559
| Love Rhythmsตอน อยากจะร้องดังดัง
| ฮ้วย
|-
| เป็ดIdol
| จ๊าว / บี (บวร)
|-
| rowspan = "1" | 2560
| รักชั้นนัย
| ม่อน
|-
| rowspan = "1" | 2564
| เล่ห์รตี
| เพื่อนนักดนตรีของศตายุ
|-
|}

 ผลงานอื่น 
 แสดงมิวสิควีดีโอ
 ถ่ายโฆษณา โออิชิ กรีนที น้ำชาเขียวกลิ่นซากุระ สตอเบอร์รี่
 ถ่ายแบบนิตยสารวัยรุ่น
 แต่งคำร้อง และทำนองเพลง "เวทมนตร์ (MAGIC)" ซึ่งเป็นเพลงของตนเอง
 แต่งคำร้อง และทำนองเพลง "แอบบอกรัก"
# รางกอ ปอปอวิช
รางกอ ปอปอวิช (เกิดวันที่ 26 มิถุนายน พ.ศ. 2510) เป็นอดีตนักฟุตบอลชาวเซอร์เบียในตำแหน่งกองหลัง เขาเคยเป็นหัวหน้าผู้ฝึกสอนของบุรีรัมย์ ยูไนเต็ด ในไทยลีก และหลายสโมสรในเจลีก

 การเล่นฟุตบอล 
ปอปอวิชเกิดที่เปช ประเทศเซอร์เบีย เขาได้ลงเล่นในยูโกสลาฟเฟิสต์ลีกกับพาร์ทีซาน ต่อมาได้ย้ายไปเล่นให้กับอัลเมริอาในเซกุนดาดิบิซิออน

 การจัดการทีม 
 โออิตะ ทรินิตา, มาจิดะ เซลเวีย 
ในเดือนกรกฎาคม พ.ศ. 2552 ปอปอวิชได้ตกลงเข้ารับตำแหน่งหัวหน้าผู้ฝึกสอนให้กับโออิตะทรินิตาในเจลีก ซึ่งแพ้มาแล้วติดต่อกัน 14 นัด โดยเขามาคุมทีมใน 6 นัดแรก ชนะได้เพียง 1 นัด แต่ใน 10 นัดสุดท้ายของฤดูกาล เขาสามารถทำทีมไม่แพ้ใครเลย (ชนะ 5 นัด และเสมอ 5 นัด) ทำให้เขาได้รับความไว้วางใจให้คุมทีมต่อในฤดูกาลถัดไป แต่สโมสรได้ล้มละลาย เขาจึงไม่ได้ทำทีมต่อ หลังจากนั้นจึงเซ็นสัญญากับมาจิดะ เซลเวีย ในวันที่ 15 ธันวาคม พ.ศ. 2553

 ซาราโกซา 
ในวันที่ 24 พฤศจิกายน พ.ศ. 2557 หลังจากการเป็นหัวหน้าผู้ฝึกสอนให้กับโตเกียว และ เซเรซโซ โอซะกะ เขาได้เซ็นสัญญากับซาราโกซา แทนที่บิกตอร์ มูญอซ

ปอปอวิชได้ถูกไล่ออกในวันที่ 20 ธันวาคม พ.ศ. 2558 หลังจากแพ้กิมนัสติก 1–3

 บุรีรัมย์ ยูไนเต็ด 
ในวันที่ 25 สิงหาคม พ.ศ. 2559 บุรีรัมย์ ยูไนเต็ด เซ็นสัญญาให้ปอปอวิชเป็นหัวหน้าผู้ฝึกสอน แทนที่ตำแหน่งที่ว่างหลังจากปลดอัฟชิน ก็อตบี ออกจากตำแหน่ง ซึ่งเขาคุมทีมนัดแรกในวันที่ 10 กันยายน พ.ศ. 2559 ในเกมที่บุรีรัมย์ชนะ บางกอกกล๊าส 2–1 ในไทยลีก

ในช่วงกลางฤดูกาล 2560 ปอปอวิชลาออกจากตำแหน่งหัวหน้าผู้ฝึกสอน หลังจากที่ถูกแบนในการคุมทีมข้างสนาม 3 เดือน อันเนื่องจากเหตุการณ์ที่เขาไปทำร้ายร่างกายนักกายภาพของแบงค็อก ยูไนเต็ด ในนัดที่บุรีรัมย์เปิดบ้านเอาชนะแบงค็อก 2–1

เกียรติประวัติ
ผู้จัดการทีม
บุรีรัมย์ ยูไนเต็ด
 ไทยลีกคัพ 
 16px ชนะเลิศ (1) : 2559
 แม่โขงคลับแชมเปียนชิพ 
 16px ชนะเลิศ (1) : 2559
# โซฟี ช็อล
โซฟีอา มัคดาเลนา ช็อล (9 พฤษภาคม ค.ศ. 1921 – 22 กุมภาพันธ์ ค.ศ. 1943) เป็นนักศึกษาชาวเยอรมันและต่อต้านนาซีกิจกรรมทางการเมือง ทำงานให้กับขบวนการกุหลาบสีขาวที่มีความเคลื่อนไหวต่อต้านโดยไม่ใช้ความรุนแรงในนาซีเยอรมนี

เธอและฮันส์ ช็อล พี่ชายของเธอ ได้ถูกเกสตาโปจับกุมในข้อหากบฏหลังจากถูกพบว่าแจกใบปลิวการต่อต้านสงครามที่มหาวิทยาลัยมิวนิก หลังจากนั้นทั้งสองถูกนำตัวไปพิจารณาคดีที่ศาลประชาชนและถูกตัดสินให้ประหารชีวิตด้วยเครื่องประหารกิโยตีนเมื่อวันที่ 22 กุมภาพันธ์ ค.ศ. 1943 นับตั้งแต่ ค.ศ. 1970 ช็อลได้เป็นที่รู้จักอย่างกว้างขวางสำหรับการทำงานของเธอในการต่อต้านนาซี
# จอมใจจักรพรรดิ
จอมใจจักรพรรดิ (; พินอิน: Jiang shan mei ren) ภาพยนตร์เพลงจีนสัญชาติฮ่องกงในแนวย้อนยุค โดยการสร้างของชอว์บราเดอส์ ในปี ค.ศ. 1959  กำกับโดย หลี ฮั่นเสียง  อำนวยการสร้างโดย รัน รัน ชอว์

เป็นเรื่องราวของเกี่ยวกับฮ่องเต้หนุ่มที่แปลงองค์เป็นชายหนุ่มเที่ยวไปในชนบท และได้พบรักกับหญิงชาวบ้านในร้านขายเหล้าข้างทาง ภาพยนตร์ประสบความสำเร็จอย่างมาก ทำรายได้อย่างมหาศาลให้แก่ชอว์บราเดอส์ และสร้างชื่อให้กับหลิน ไต้ นักแสดงนำหญิงของเรื่องอย่างมาก หลังจากนี้ได้มีการนำไปสร้างใหม่อีกหลายครั้ง ในหลายรูปแบบ อีกทั้งยังเป็นภาพยนตร์ที่ได้รับการนำเสนอเช้าชิงรางวัลออสการ์สาขาภาพยนตร์ภาษาต่างประเทศยอดเยี่ยม ครั้งที่ 32 ด้วยการผลักดันของสิงคโปร์ แต่ทว่ามิได้ผ่านเข้าสู่การพิจารณาในรอบตัดสินMargaret Herrick Library, Academy of Motion Picture Arts and Sciences

นักแสดง
หลิน ไต้...หลี่ เฟิง
เจา หลุย...จู เต๋อหมิง
หู จินเฉวียน...ต้า หนิว
อ้างอิง

แหล่งข้อมูลอื่น
 

category:ภาพยนตร์เพลง
category:ภาพยนตร์ที่ออกฉายในปี พ.ศ. 2502
category:ภาพยนตร์ภาษาจีนกลาง
category:ภาพยนตร์ฮ่องกง
# ศิริศักดิ์ ยอดญาติไทย
ศิริศักดิ์ ยอดญาติไทย หรือ โค้ชโต่ย (เกิด 29 มีนาคม พ.ศ. 2512) อดีตนักฟุตบอลชาวไทย ปัจจุบันเป็นประธานเทคนิคให้กับนครปฐม ยูไนเต็ดในไทยลีก 

ศิริศักดิ์ เคยรับหน้าที่รักษาการหัวหน้าผู้ฝึกสอนทีมชาติไทยhttps://www.thairath.co.th/content/1463368 เปิดประวัติ "โค้ชโต่ย" มือซ้ายราเยวัช เส้นทางลูกหนังก่อนคุมทีมชาติไทย  หลังจากที่ มิลอวัน ราเยวัตส์ ถูกปลดออกจากตำแหน่งหัวหน้าผู้ฝึกสอนฟุตบอลทีมชาติไทยในการแข่งขันเอเชียนคัพ 2019 โดยเขาทำผลงานให้ทีมชาติไทยสามารถเข้าสู่รอบ 16 ทีมสุดท้ายเอเชียนคัพได้ในรอบ 47 ปี 

 เกียรติยศ 
หัวหน้าผู้ฝึกสอน
พัทยา ดอลฟินส์ ยูไนเต็ด
 ไทยลีก 3 โซนภาคตะวันออก: 2564–65

ไทยฮอนด้า ลาดกระบัง
 ไทยลีกดิวิชัน 1: 2559
# วังไชยา
วังไชยา เป็นวังที่ประทับของพระเจ้าบรมวงศ์เธอ กรมหมื่นไชยาศรีสุริโยภาส ตั้งอยู่ริมถนนลูกหลวงตอนต่อถนนนครสวรรค์ฝั่งใต้

 ประวัติ 
พระบาทสมเด็จพระจุลจอมเกล้าเจ้าอยู่หัวได้สร้างวังพระราชทานกรมหมื่นไชยาศรีสุริโยภาส ที่ริมถนนลูกหลวง ตอนต่อถนนนครสวรรค์ฝั่งใต้ และได้ประทับวังนี้ตลอดพระชนมายุ 

 ปัจจุบัน 
ปัจจุบันวังนี้เป็นที่ทำการของรัฐบาล คือที่ทำการส่วนกลางทะเบียนและบัตรของกรมการปกครอง กระทรวงมหาดไทย ส่วนอาคารที่เป็นวังกรมหมื่นไชยาศรีสุริโยภาส ถูกดันแปลงต่อเติม จนไม่เหลือสภาพเดิม

ไชยา
# คนตัดคน 2
คนตัดคน 2  เป็นภาพยนตร์แนวนักพนัน-ตลก เขียนบทและกำกับโดย หว่อง จิง นำแสดงโดย หลิว เต๋อหัว, โจว ซิงฉือ และ อู๋ ม่งต๊ะ ภาพยนตร์เรื่องนี้เป็นภาคต่อของ คนตัดคน, และทางผู้สร้างได้นำเอาคาแรคเตอร์ของหลิว เต๋อหัวไปสร้างเป็นภาพยนตร์เรื่องใหม่ คือเรื่อง คนตัดเซียน, นำแสดงโดย โจว ซิงฉือ และ อู๋ ม่งต๊ะ ภาพยนตร์เรื่องนี้ไม่มีส่วนเกี่ยวข้องกับ God of Gamblers Returns แต่อย่างใด

เนื้อเรื่องย่อ
ภาพยนตร์เรื่องนี้กล่าวถึงอาซิงเป็นผู้มีพลังพิเศษ และเขาเองก็อยากไปสมัครเป็นศิษย์ของโคตรเซียน เกาจิ้ง แต่ว่าไม่สามารถติดต่อได้จึงติดต่อไปยังลูกศิษย์ของโคตรเซียน ทำให้พวกเขา ต้องเข้าไปพัวพันกับเรื่องราวของอาเต๋า และพวกเขาก็ได้ยื่นมือเข้าช่วยเหลือทำให้พวกเขาได้ชื่อเสียงคืนและอาซิงก็ได้เป็น ศิษย์โคตรเซียนอย่างที่ต้องการ

นักแสดงนำ
 หลิว เต๋อหัว รับบท อาเต๋า
 โจว ซิงฉือ รับบท อาซิง
 อู๋ ม่งต๊ะ รับบท ลุงอาซิง

ภาคต่อ

ในปี ค.ศ. 1997 หว่อง จิง ได้กำกับภาพยนตร์ภาคสามต่อจากภาพยนตร์เรื่องนี้ คือเรื่อง คนตัดคนภาคพิเศษ ตอน กำเนิดเกาจิ้ง นำแสดงโดย หลี่หมิง, หยวน หย่งอี๋, เฉิน เสี่ยวชุน, เหลียง หย่งฉี และ อู๋ เจิ้นหวี่
# พระราชวชิรญาณโสภณ (อุทัย สิริธโร)
หลวงปู่เจ้าคุณอุทัย สิริธโร เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย ศิษย์ของหลวงปู่ฝั้น อาจาโร ปัจจุบันดำรงตำแหน่งเจ้าอาวาสวัดเขาใหญ่ญาณสัมปันโน เป็นที่เคารพในฐานะเสาหลักพระกรรมฐานในยุคปัจจุบัน

 ชาติกำเนิด 
หลวงปู่เจ้าคุณอุทัย สิริธโร เกิดเมื่อวันที่ 12 มีนาคม พ.ศ. 2479 ที่บ้านหนองบก ตำบลหนองหิน อำเภอยโสธร จังหวัดอุบลราชธานี (ปัจจุบันคือ จังหวัดยโสธร) มีพี่น้องรวมทั้งหมด 3 คน โดยหลวงปู่เจ้าคุณอุทัย สิริธโรเป็นบุตรคนโตของครอบครัว

 อุปสมบท 
หลวงปู่เจ้าคุณอุทัย สิริธโร อุปสมบทในวันพุธที่ 9 พฤษภาคม พ.ศ. 2499 โดยมี พระครูทัศนะประกาศ เป็นพระอุปชฌาย์ พระใบฏีกาอ่อน เป็นพระกรรมวาจาจารย์ ณ วัดสำราญนิเวศน์ อำเภออำนาจเจริญ จังหวัดอุบลราชธานี (ปัจจุบันคือ จังหวัดอำนาจเจริญ) หลังจากอุปสมบทเสร็จแล้ว ได้กลับมาจำพรรษาที่บ้านเกิดคือ ที่วัดป่าบ้านหนองบก ตำบลหนองหิน อำเภอยโสธร จังหวัดอุบลราชธานี (ปัจจุบันคือ จังหวัดยโสธร)

 ศึกษาธรรม 
left|300px|thumb|บริเวณเจดีย์พระพุทธรัตนสิริมงคล วัดเขาใหญ่ญาณสัมปันโนหลวงปู่เจ้าคุณอุทัย สิริธโร ได้มีโอกาสพบ หลวงปู่ฝั้น อาจาโร ในปี พ.ศ. 2503 หลังจากนั้นเป็นต้นมาท่านได้ติดตามศึกษาปฏิบัติธรรมและอุปัฎฐากหลวงปู่ฝั้น อาจาโร ที่วัดถ้ำขาม จ.สกลนครเรื่อยมา โดยได้รับอุบายธรรมจากหลวงปู่ฝั้น อาจาโร ว่า " หากคิดถึงบ้าน ให้หันหลังไปทางบ้าน แล้วสะพายบาตรเดินขึ้นเขาไป"
หลวงปู่เจ้าคุณอุทัย สิริธโร มีโอกาสได้รับอุบายธรรมจากหลวงปู่ฝั้น อาจาโร อยู่เสมอๆ จนเกิดความซาบซึ้งใจในธรรม จิตตั้งมั่นในคำสอนของหลวงปู่ฝั้น อาจาโร โดยท่านจะเน้นเรื่องของศีล สมาธิและคำสอนของพระพุทธเจ้า อีกทั้งยังได้รับอุบายธรรมในเรื่องการอดอาหาร และการกวาดตาด จากหลวงปู่ฝั้น อาจาโร อีกด้วย หลวงปู่เจ้าคุณอุทัย สิริธโร ได้ศึกษาธรรมกับ หลวงปู่ฝั้น อาจาโร จวบจนท่านหลวงปู่ฝั้น อาจาโรละสังขารในปี 2520

หลังจากหลวงปู่ฝั้น อาจาโรละสังขาร หลวงปู่เจ้าคุณอุทัย สิริธโร และ พระอธิการเสถียร คุณวโร ได้ชวนกันไปปลีกวิเวกที่สำนักสงฆ์ถ้ำพระภูวัว อ.เซกา จ.หนองคาย ซึ่งเป็นสถานที่สัปปายะเหมาะแก่การเจริญธรรมศึกษาธรรม ซึ่งหลวงปู่เจ้าคุณอุทัย สิริธโร ได้พัฒนาสำนักสงฆ์แห่งนี้จนสามารถตั้งเป็นวัดได้สำเร็จในที่สุด

 วัดเขาใหญ่ญาณสัมปันโน 
300px|thumb|right|ทางจงกรม ของพระธรรมวิสุทธิมงคล (บัว ญาณสมฺปนฺโน) ณ วัดเขาใหญ่ญาณสัมปันโน
ในปี พ.ศ. 2521 พระธรรมวิสุทธิมงคล (บัว ญาณสมฺปนฺโน) ได้ทราบข่าวการการปฏิบัติพระกรรมฐานของหลวงปู่เจ้าคุณอุทัย สิริธโร ณ.สำนักสงฆ์ถ้ำพระภูวัว จึงได้เมตตาและมีโอกาสมาเยี่ยมหลวงปู่เจ้าคุณอุทัย สิริธโร อยู่เสมอ ๆ จนกระทั่งในปี พ.ศ. 2549 พระธรรมวิสุทธิมงคล (บัว ญาณสมฺปนฺโน) ได้รับการบริจาคที่ดินบริเวณเขาใหญ่ จึงได้นิมนต์ให้หลวงปู่เจ้าคุณอุทัย สิริธโร มาสร้างวัดขึ้นที่บริเวณนี้ เพื่อให้สามารถเป็นที่ฝึกปฏิบัติธรรมของพระ เณรและญาติโยมได้ หลังจากนั้นเป็นต้นมาหลวงปู่เจ้าคุณอุทัย สิริธโร จึงได้มาจำวัดและปฏิบัติธรรมที่ วัดเขาใหญ่ญาณสัมปันโน เรื่อยมาจนถึงปัจจุบัน

 คติธรรม หลวงปู่เจ้าคุณอุทัย สิริธโร
หลวงปู่ไม่ได้เรียน ไม่ได้ศึกษามามาก เหมือนลูกหลานนะ 

หลวงปู่เรียนเพียงแค่ ๓ คู่ 
คู่ที่ ๑ ..ถูก..กับ..ผิด.. 
คู่ที่ ๒ ..ดี..กับ..ชั่ว.. 
คู่ที่ ๓ ..ควร..กับ..ไม่ควร 

”...ถูกผิด...ดีชั่ว...ควรไม่ควร...”

เรื่องศีลธรรม การรักษาศีลให้บริสุทธิ์เสมือนการรักษาร่างกายให้บริสุทธิ์ ขาทั้งสองขา แขนทั้งสองแขนของเรา รวมศีรษะอีกหนึ่ง เป็น ๕ ส่วน 
เปรียบเสมือน ศีล ๕ ที่มีความสำคัญในการรักษาความดีงามประจำตน ทำจิตใจให้สบายอยู่ภายในอยู่กับธรรมะ
# กรีฑาสถานแห่งชาติญี่ปุ่น
กรีฑาสถานแห่งชาติ  หรือเรียกว่า สนามกีฬาโอลิมปิก  สนามกีฬาแห่งชาติใหม่ของประเทศญี่ปุ่น ตั้งอยู่ในเขตชินจูกุ กรุงโตเกียว เป็นสนามกีฬาเอนกประสงค์ตั้งอยู่บนพื้นที่ของสนามกีฬาแห่งชาติเดิม ใช้สำหรับจัดกีฬาโอลิมปิกฤดูร้อน 2020 ที่กรุงโตเกียวเป็นเจ้าภาพ

ประวัติ
สนามกีฬาแห่งชาติเดิมถูกรื้อทิ้งแล้วเสร็จในเดือนพฤษภาคม 2015 และในอีกสองเดือนถัดมา นายกรัฐมนตรีอาเบะประกาศปรับดีไซน์ใหม่ของสนามกีฬาหลังดีไซน์เดิมต้องใช้งบประมาณก่อสร้างสูงมาก ดีไซน์โดยสถาปนิกเค็งโงะ คูมะ ได้รับอนุมัติในเดือนธันวาคม 2015 และมีกำหนดก่อสร้างแล้วเสร็จในเดือนพฤศจิกายน 2019

รายละเอียดสนาม
สนามกีฬาแห่งนี้มีความแปลกตรงที่ไม้ถูกนำมาใช้เป็นส่วนประกอบหลักของโครงสร้าง โดยทั้งหมดได้มาจากประเทศญี่ปุ่นเพื่อลดผลกระทบต่อสิ่งแวดล้อม  องค์ประกอบไม้หลายชิ้นอยู่ในรูปแบบโมดูลาร์ ซึ่งสามารถทดแทนได้เมื่อไม้เสื่อมสภาพ  ไม้ที่ได้รับการรับรองนั้นได้มาจากทั้ง 47 จังหวัดของญี่ปุ่นตามประเพณีที่เริ่มต้นโดยศาลเจ้าเมจิ  การออกแบบชายคาได้รับแรงบันดาลใจจากวัดโฮริวจิ และรวมเอาช่องว่างอากาศที่ใช้ประโยชน์จากสภาพลมที่พัดเข้ามาเพื่อระบายอากาศภายในพื้นที่ให้เกิดประโยชน์สูงสุด  ส่วนหนึ่งของหลังคาประกอบด้วยแผงโซลาร์เซลล์โปร่งใส และน้ำฝนจะถูกเก็บในถังเก็บน้ำใต้ดิน และใช้ในการชลประทานสนามหญ้าในสนามกีฬาตลอดจนพืชพรรณนานาชนิดบนทางเดินเล่นชั้นบนสุด  การเข้าถึงเป็นปัญหาสำคัญ ส่งผลให้มีสถานที่สำหรับผู้ใช้รถเข็นมากกว่า 450 แห่ง รวมถึงห้องน้ำที่ใช้เทคโนโลยีใหม่ล่าสุด

สมุดภาพ
การก่อสร้าง
# ฮันส์ ช็อล
ฮันส์ ฟริทซ์ ช็อล (22 กันยายน ค.ศ. 1918 – 22 กุมภาพันธ์ ค.ศ. 1943) เป็นสมาชิกผู้ก่อตั้งกลุ่มกุหลาบขาวในการเคลื่อนไหวต่อต้านในนาซีเยอรมนี เขาและโซฟีน้องสาวถูกเกสตาโปจับกุม ถูกนำตัวไปพิจารณาคดีที่ศาลประชาชน และถูกตัดสินให้ประหารชีวิตด้วยเครื่องประหารกิโยตีน
# กางเขนเหล็ก
thumb|220px|right|รูปหล่อทูตสวรรค์บนรถม้าชูคทามีตรากางเขนเหล็กเหนือประตูบรันเดินบวร์คในกรุงเบอร์ลิน
กางเขนเหล็ก (, ไอเซอร์เนส ครอยซ์) เป็นเครื่องเกียรติยศทางทหาร สถาปนาขึ้นในสมัยราชอาณาจักรปรัสเซีย ซึ่งใช้เรื่อยมาในยุคจักรวรรดิเยอรมัน (ค.ศ. 1871–1918) และนาซีเยอรมนี (ค.ศ. 1933–1945) เครื่องเกียรติยศนี้เมื่อแรกเริ่มถูกสถาปนาขึ้นเป็นเหรียญอิสริยาภรณ์โดยพระเจ้าฟรีดริช วิลเฮล์มที่ 3 แห่งปรัสเซีย ในเดือนมีนาคม ค.ศ. 1813 ระหว่างสงครามนโปเลียน เหรียญอิสริยาภรณ์นี้เป็นถูกจ่ายเป็นบำเหน็จแก่ทหารในสงครามฝรั่งเศส-ปรัสเซีย, สงครามโลกครั้งที่หนึ่ง, สงครามโลกครั้งที่สอง ซึ่งพลเรือนที่ร่วมปฏิบัติการทางทหารก็อาจได้รับด้วยเช่นกัน

thumb|220px|right|เหรียญตรากางเขนเหล็ก
นอกจากกางเขนเหล็ก ยังมีอีกตราหนึ่งที่ชื่อว่า กางเขนดำ  ออกแบบโดยคาร์ล ฟรีดริช ชิงเกิล อาศัยเค้าโครงของตรากางเขนเหล็กของพระเจ้าฟรีดริช วิลเฮล์มที่ 3Michael Nungesser, , ed. on behalf of the Bezirksamt Kreuzberg von Berlin as catalogue of the exhibition  in the , between 25 April and 7 June 1987, Berlin: Arenhövel, 1987, pp. 22 and 29. ISBN 3-922912-19-2. ตรากางเขนดำปรากฏควบคู่กับตราเหยี่ยวดำอยู่บนธงสงครามของปรัสเซีย กางเขนดำถูกใช้เป็นตราประจำกองทัพปรัสเซียและเยอรมนีตั้งแต่ ค.ศ. 1871 จนถึง 1918 และถูกแทนที่ด้วยตรา บัลเคนครอยซ์ (Balkenkreuz) อย่างไรก็ตามในปีค.ศ. 1956 ได้มีการฟื้นฟูตรากางเขนดำมาเป็นตราประจำบุนเดิสแวร์ ซึ่งยังใช้มาจนถึงทุกวันนี้

ในค.ศ. 1980 รัฐบาลเยอรมนีตะวันตกได้สถาปนาอิสริยาภรณ์ที่มีชื่อว่า เหรียญเกียรติยศบุนเดิสแวร์  ซึ่งมีลักษณะตามแบบกางเขนเหล็ก ถือเป็นการนำกางเขนเหล็กกลับมาใช้เป็นบำเหน็จความชอบเป็นครั้งแรกนับตั้งแต่สิ้นสุดสงครามโลกครั้งที่สองในปีค.ศ. 1945

 อิสริยาภรณ์กางเขนเหล็ก 
 กางเขนเหล็กชั้นสองcenter|140pxกางเขนเหล็ก ชั้น 2ค.ศ.1813–1913center|140pxกางเขนเหล็ก ชั้น 2สำหรับผู้มิใช่พลรบค.ศ.1813–1918center|140pxกางเขนเหล็ก ชั้น 2ค.ศ.1914–1939center|140pxกางเขนเหล็ก ชั้น 2ค.ศ.1939–1945
กางเขนเหล็กชั้นหนึ่งcenter|140pxกางเขนเหล็ก ชั้น 1ค.ศ.1813–1913center|140pxกางเขนเหล็ก ชั้น 1ค.ศ.1914–39center|140pxกางเขนเหล็ก ชั้น 2ค.ศ.1939–45

มหากางเขนแห่งกางเขนเหล็กcenter|160pxชั้นมหากางเขนcenter|160pxชั้นมหากางเขนพร้อมดารา
กางเขนอัศวินแห่งกางเขนเหล็กcenter|140pxกางเขนอัศวินcenter|140pxแพรแถบอีกแบบcenter|140px... ประดับด้วยใบโอ๊กcenter|140pxแพรแถบอีกแบบcenter|140px... และดาบcenter|140pxแพรแถบอีกแบบcenter|140px... ประดับเพชรcenter|140pxแพรแถบอีกแบบcenter|140px...เคลือบทอง ...center|140pxแพรแถบอีกแบบ
# คลอไตรมาโซล
คลอไตรมาโซล (Clotrimazole) หรือชื่อทางการค้าคือ คาเนสเทน (Canesten) เป็นยาต้านเชื้อรา ใช้รักษาช่องคลอดอักเสบจากเชื้อรา, เชื้อราแคนดิดิเอสิสในช่องปาก, ผื่นผ้าอ้อมในทารก, โรคเกลื้อน และโรคจำพวกกลาก (อาทิโรคน้ำกัดเท้า) สามารถรับยานี้โดยวิธีการอมหรือโดยการทาที่ผิวหนังหรือทาในช่องคลอด

อาการทั่วไปจากการใช้ยาแบบยาอมได้แก่คลื่นไส้หรือรู้สึกคัน ส่วนยาแบบทาอาจมีปรากฎรอยแดงหรือรอยไหม้ สตรีมีครรภ์สามารถใช้ยานี้แบบรับประทานได้ แต่ยังไม่มีผลศึกษาอย่างจริงจังว่าแบบยาอมจะมีผลต่อทารกหรือไม่ ผู้ที่ตับมีปัญหาควรใช้ยานี้อย่างรอบคอบ

คลอไตรมาโซนถูกคิดค้นในปี ค.ศ. 1969 และได้รับการขึ้นบัญชีเป็นยาหลักขององค์การอนามัยโลก  และมีวางจำหน่ายเป็นยาสามัญ
# เล่าชุน
เล่าชุน  เป็นขุนพลของจ๊กก๊ก และเป็นบุตรชายของเล่าเจี้ยง เจ้าเมืองเอ๊กจิ๋วในช่วงยุคสามก๊ก

ในช่วงการยึดเอ๊กจิ๋วของเล่าปี่ เล่าเจี้ยงได้มีคำสั่งให้เล่าชุนและเตียวหยิม ยกกองทัพมาโจมตีกองทัพของเล่าปี่แต่ก็พ่ายแพ้กลับไป

ในภายหลังเมื่อเล่าเจี้ยงได้ยอมแพ้ต่อเล่าปี่แล้วเล่าชุนได้ยอมแพ้และรับใช้เล่าปี่ตามบิดา
# โรบินฮู้ด (ภาพยนตร์ พ.ศ. 2516)
โรบินฮู้ด  เป็น ภาพยนตร์แอนิเมชันจากสหรัฐอเมริกาที่ออกฉายในปี 1973 ผลิตโดย วอลต์ดิสนีย์แอนิเมชันสตูดิโอส์ มีเค้าโครงเรื่องมาจากตำนานของโรบินฮูด โดยในภาพยนตร์ใช้สัตว์เป็นตัวดำเนินเรื่องทั้งสิ้น โรบินฮู้ดเป็นภาพยนตร์แอนิเมชันเรื่องยาวของดิสนีย์ลำดับที่ 21 

 เนื้อเรื่องย่อ 
โรบินฮู้ดและลิตเติ้ลจอห์นอาศัยอยู่ใน ป่าเชอร์วูด, เมืองรอบบิง พวกเขาจะชอบดักปล้นคนรวยมีเงินแล้วช่วยเหลือคนยากจน เพราะชาวบ้านยากจนไม่มีเงินแต่ก็ยังถูกขูดรีด แล้วพวกเขายังต้องเผชิญหน้ากับพระราชาจอมโลภ ไม่เอาไหนและชอบดูดนิ้วหัวแม่มือตัวเองอีกด้วย

 นักแสดงนำ (เสียงพากย์) 
 ไบรอัน เบ็ดฟอร์ด รับบท โรบินฮู้ด (สุนัขจิ้งจอก)
 โมนิกา อีแวนซ์ รับบท นางเมดเมอร์เรียน (จิ้งจอก)
 พิล ฮาริส รับบท ลิตเติ้ล จอห์น (หมี)
 โรเจอร์ มิลเลอร์ รับบท อลัน เอ เดลล์ (ไก่)
 แอนดี้ ดีไวน์ รับบท ไฟรเออร์ ทัค (แบดเจอร์)
 ปีเตอร์ อัสตินอฟ รับบท เจ้าชายจอห์น และพระเจ้าริชาร์ด (สิงโต)
 เทอร์รี่ โทมัส รับบท เซอร์ ฮิสส์ (งู)
 คาโรเล่ เชลล์ลี่ รับบท เลดี้ คลัก (ไก่)
 แพท นัตทรัม รับบท นายอำเภอเมืองนอตติ้งแฮม (หมาป่า)
# เอ็กซ์ตรีมรูลส์ (2017)
เอ็กซ์ตรีมรูลส์ (2017)  เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) ซึ่งจัดเป็นครั้งที่9 โดยมีกำหนดจัดวันที่ 4 มิถุนายน ค.ศ. 2017 ที่สนามRoyal Farms Arena ที่เมืองบัลติมอร์, รัฐแมริแลนด์ สหรัฐอเมริกา

 ผล
# โรบินฮู้ด เจ้าชายจอมโจร
โรบินฮู้ด เจ้าชายจอมโจร  เป็นภาพยนตร์แอคชั่นแนวผจญภัยสัญชาติอเมริกันที่ออกฉายในปีค.ศ. 1991 กำกับโดย เคลวิน เรย์โนลด์ส. นำแสดงโดย เควิน คอสเนอร์ รับบท โรบินฮูด, มอร์แกน ฟรีแมน รับบท อะแซม

เนื้อเรื่องย่อ
ภาพยนตร์เรื่องนี้กล่าวถึงโจรป่า ผู้มีชื่อเสียงจากการปล้นคนรวย เพื่อแจกจ่ายให้คนจน เควิน คอสเนอร์ รับบท โรบิน ฮู้ด หรือ โจรแห่งล็อกสเล่ย์ เมื่อโรบินเดินทางกลับบ้าน หลังจากหายไปนาน เขาพบว่าครอบครัว และทรัพย์สมบัติของเขาโดนทำลาย โดยนายอำเภอเมืองน้อตติ้งแฮม ผู้มีจิตใจหยาบช้า ชายผู้นี้ยังข่มขู่เอารัดเอาเปรียบประชาชน บนเกาะอังกฤษอีกด้วย โรบินตั้งปณิธานว่า เขาจะต้องแก้แค้นให้กับ พ่อที่ถูกฆ่า เขาได้รับความช่วยเหลือเป็นอย่างดี จากเพื่อนตัวเล็ก ชาวมอริช หลังจากเขาได้พบกับ ลิ้ตเติ้ล จอห์น และต่อสู้จนได้ชัยชนะ เขาสามารถพาตัวเอง เข้าเป็นหัวหน้าของกลุ่มโจรป่า ถึงแม้ วิล สกาเล็ท คนสำคัญคนหนึ่งของกลุ่ม จะไม่เชื่อใจเขานักก็ตาม โรบินได้สร้างความวุ่นวายโกลาหล ให้กับนายอำเภอและพรรคพวกทุกครั้ง ที่มีโอกาส ชีวิตของเขา ต้องเสี่ยงภัยอยู่ตลอดเวลา เช่นเดียวกับหญิงสาว ที่เขาตกหลุมรัก แมเรียน

นักแสดง
 เควิน คอสต์เนอร์ รับบท โรบินฮูด
 มอร์แกน ฟรีแมน รับบท อะแซม
 คริสเตียน สเลเทอร์ รับบท วิล สกาเลตต์
 อลัน ริคแมน รับบท จอร์จ, นายอำเภอเมืองน้อตติ้งแฮม
 แมรรี่ อลิซาเบธ มัสทรานโตนิโอ รับบท แมเรียน ดูบัวส์
 เจรัลดีน แม๊คอีแวน รับบท มอเทียนนา
 ไมค์ แม๊คเชน รับบท ไฟรอา ทัค
 ไบรอัน เบลสเซตต์ รับบท ลอร์ดล็อคสเล่ย์
 นิค บริมเบิ้ล รับบท ลิตเติ้ล จอห์น
# Carmen Get It!
Carmen Get It! เป็นแอนิเมชันเรื่องสั้นของ ทอมกับเจอร์รี่ ออกฉายในวันที่ 21 ธันวาคม 1962 (อีกครั้งในปี 1990) เป็นแอนิเมชันตอนที่ 13 และเป็นแอนิเมชันตอนสุดท้ายที่กำกับโดย Gene Deitch และผลิตโดย William L. Snyder ใน สาธารณรัฐสังคมนิยมเชโกสโลวัก หลังจากที่ MGM, ให้ Chuck Jones มาทำซีรีส์ทอมกับเจอร์รี่แทน

 แหล่งข้อมูลอื่น
# จักรพรรดิจิ้นเฟ่ย
จักรพรรดิจิ้นเฟ่ย (ค.ศ. 342 — ค.ศ. 386) เป็นจักรพรรดิแห่งราชวงศ์จิ้นตะวันออกในประเทศจีน พระองค์เป็นพระอนุชา (ร่วมพระราชมารดาเดียวกัน) ของ จักรพรรดิจิ้นอาย และต่อมาถูกปลดโดยผู้นำทหาร ฮวน เหวิน พระสมัญญานามของพระองค์คือ จักรพรรดิเฟ่ย ไม่ใช่พระนามหลังการสิ้นพระชนม์กับพระนามสามัญของจักรพรรดิ แต่มีความหมายว่าพระองค์ถูกปลด (โดย เฟ่ย (废) หมายถึง ปลด) พระองค์ยังเป็นที่รู้จักทั่วไปในพระนามที่พระองค์ได้รับหลังจากถูกถอดคือ ไห่ซีเสี้ยนกง (海西縣公)
# เล่าป๋า
เล่าป๋า (เสียชีวิต ค.ศ. 222) มีชื่อรองว่า จื่อชู  เป็นขุนนางในรัฐจ๊กก๊กในสมัยสามก๊กของจีน เดิมเขารับใช้ภายใต้ขุนศึก เล่าเจี้ยง ก่อนที่จะกลายเป็นผู้ใต้บังคับบัญชาของ เล่าปี่ (จักรพรรดิผู้ก่อตั้งจ๊กก๊ก) หลังจากที่ เล่าเจี้ยง ยอมจำนนต่อ เล่าปี่ ในปี ค.ศ. 214 เล่าป๋า เป็นเครื่องมือในการช่วยให้ เล่าปี่ ให้รางวัลแก่ผู้ใต้บังคับบัญชาของเขาจากคลังสมบัติโดยไม่ทำให้ประชาชนทั่วไปยากจนลงหลังจากการพิชิต เอ๊กจิ๋ว เล่าป๋า ยังช่วยเขียน ฉู่ เก๋อ (蜀科) ประมวลกฎหมายของจ๊กก๊ก พร้อมด้วย จูกัดเหลียง, หวดเจ้ง, ลิเงียม และ อีเจี้ย เล่าป๋า สืบทอดตำแหน่งต่อจาก หวดเจ้ง ในตำแหน่งราชเลขาในปี ค.ศ. 220 และดำรงตำแหน่งจนถึงแก่กรรมในปี ค.ศ. 222

ชีวิตช่วงต้น
เล่าป๋าเกิดที่อำเภอเจิ้งหยาง เมืองหลิงหลิง (零陵郡) ซึ่งปัจจุบันคืออำเภอเช่าตง มณฑลหูหนาน ตอนวัยหนุ่ม เขามีชื่อเสียงอยู่แล้ว(劉巴字子初，零陵烝陽人也。少知名，) สามก๊กจี่เล่มที่ 39